
Na bo tifaqa bi rejîma piştevanê 

terorîzmê re! 



Civata Nûnerên Kongireya 
Amerîkayê biryarnameyek xist ber 
bas, ku tê gotin armanca wê 
girêdana destên Serkomarê 
Amerîkayê di warê pêkanîna 
pêwendiyan bi îranê re ye. 

Di biryarnameyê de weke welatê 
piştevanê terorîzmê û çêkerê 


bombeya etomê bas ji îranê hatiye 
kirin û daxwaz ji Serkomar jî hatiye 
kirin, ku îranek xwedî çekên etomî 
nabe hebe. 

Di beşek din ji biryarnamê de 
daxwaz ji serkomar hatiye kirin ku 
mî divêt bi her siyasetek ku li 
hember metirsiya rejîmê de tenê 


pişt bi dorpêç û ragirtin 
(mehar)ê bike, dijberiyê pêre 
bike. 

Li hemberî vê biryarnameyê 
de ku bi piraniya dengan hat 
pesend kirin, Komara Îslamî 
nîgeraniya xwe anî ziman û ew 
yek bi biryarnameyek 
şerxwazane li dijî xwe da zanîn. 


Beşar Qesab! şîreta Firansva Oland kir! 

Bi berjewendiya 
Firansiyan bifikire!!! 


R: 2 


Potîn: 

Nîgeranê etoma îranê nebin, 
Îsraîl dê çareser bike! 


R: 2 




Belûçistan û 
doma tepeseriyê 


Selîm Zencîrî 


Wa serê çend rojane ku Parêzgeha 
Belûçistan bûye qada nearamî, şer û 
pevçûnan li navbera xelk û desthilatê. 
Nearamiyek ku piştî kuştina Molewî 
Mistefa Cengî, pêşnimêjê bajarokê 
Rask (ser bi parêzgeha Belûçistanê) ku 
hevdem fermanderek hêza besîc li wê 
deverê de bûyederketiye holê. Rewşek 
ku derfetê dide rejîmê ku bi keyfa dilê 
xwe serkût bike, bigre, bikuje û deverê 
jî mîlîtarîzetir bike. 

Serbarê wê ku Cundulahê 
berpirsatiya kuştina wî girtiye stûyê 
xwe, lê rejîmê bi dehan kes ji 
mamostayên ayînî ên Sune meseb û 
şaromendên Belûç bi tometa dest 
hebûn li wê kuştinê de destbiser kirine 
û ji riya givaş û îşkenceyan ve, girtiyan 
neçar bi îtirafên direvîn û nimayişî li 
Televîzyonan de dike bona vê ku weha 
bide nîşandan ku destê derekî li van 
nearamiyan de heye, û bikare bigehe 
armancên veşartî ên xwe; ku yek ji 
wan kuntirol û modîriyeta 
qutabxaneyên dînî û mizgevtên 
Suniyan e li piratîkê de. Ya din jî heyf û 
tolhildan ji Erebsitan û Behrînê, piştî 
derketina aloziyên vê dawiyê li 
navbera wan de. Wate dixwaze bi 
teyîsandina şerê mesebî, Suneyan bike 
goriyê şerê siyasî- mesebî û deverî ê 
xwe. 

Li vê çarçoveyê de gelek malper û 
medyayên tundrew û radîkal ên xwe, 
weke Zahidan press besîc kirine ku 
agirê şerê mesebî xurt bikin û li dijî 
Sunneyan piropagandeyan dikin. 
Bêguman zirarên meşandina siyasetek 
weha dê berfireh bin. Lewre erkê her 
kes û aliyekê ye ku li hember vê 
serkut, pîlan û fitneya rejîmê de 
bêdeng û xemsar nebin. Bi taybetî 
medya divê rolê xwe li pûçkirina vê 
siyasetê de bilîzin. Her çend ku heya 
niha core bêdengîyan xemsariyek li vê 
derheqê de dixuye. 









































Siyasl 


Agirî B 


Peyama Mistefa Hicrî bo Emîndarê Giştî yê Yekgirtûya Îslamî a Kurdistanê 


Bi boneya hilbijartina birêz 
"Mihemed Ferec” wekî Emîndarê 
Giştî yê Yekgirtûya Îslamî a 
Kurdistanê, birêz "Mistefa Hicrî" 
Sekreterê Giştî yê PDK îranê 
peyamek pîrozbahiyê pêşkêşî 
navbirî kir ku eva jêrîn deqa wê ye. 

Birêz Emîndarê Giştî yê 
Yekgitûya Îslamî a Kurdistanê! 
silav û hurmet! 

Bi boneya hilbijartina we yê birêz 
wekî Emêndarê Giştî yê Yekgitûya 
Îslamî a Kurdistanê di 6'mîn 
kongireya partiya we de, germtirîn 


pîrozbahiyê ji we û di riya we de jî 
pêşkêşî hemû endamên rêberî ên 
hilbijartî di wê kongireyê de dikim. 

Hêvî dikim ku Yekgirtû li jêr rênimayî 
û birêveberiya we de di warê pirsa 
netewî û nermrewiya siyasî ku heya 
niha rêbaza pesendkiriye Yekgirtûya 
Îslamî bûye her wa çalak be. Hêviya me 
serkevtina we ye di erkê girîng de û di 
vê qonaxa hestyar a bi ser Kurdistanê re 
derbas dibe. 

PDK îranê 
Sekreterê Giştî 
Mistefa Hicrî 
5'ê Gulana 2012'an 




Potîn: 

Nîgeranê etoma îranê nebin, Îsraîl 
dê çareser bike! 


Serokwezîrê berê yê îspaniyayê 
ragehand ku di civînekê de ku 
serokên hin welatan têde beşdar 
bûn, Serokwezîrê Rûsiyê Potîn hat 
bal min, û di guhê min de got; 

Bêhna te fireh be, û emê bikarin 
her tiştekê bifiroşin dewleta îranê û 
nîgeranê çeka etomiya îranê jî nebe, 
çûnkî Îsraîl di dawiyê de, pirsa 
etomiya îranê wê çareser bike. 


Xozê Mariya Eznar di 
doma gotinên xwe de 
gotûbêjên Bexdayê weke 
derfeta herî dawî ya bi 
Tehranê da zanîn û 
daxwaz ji îranê kir ku 
dest ji mehandina 
Uraniyomê bikişîne û 
herweha Uraniyoma 
mehandî jî, jinav bibe. 


Beşar şîreta Firansva Oland dike! 

Bi berjewendiya Firansiyan bifikire! 


Li gorî nivîsa rojnameya 
Waşington post li jêr biryar û 
rênimayiyên Amerîka de 
welatên Kendawê ên Sunnî 
meseb çek û teqemeniyan ji 
neyarên Beşar Esed re dişînin. 

Rojnameya Îsraîlî ya Haarits jî 
bilav kir ku eşkerekirina vê mijarê 
di rastî de tê wateya şandina 
mesajek tund ji hikumeta ranê re. 
Jiber ku heke rejîma Beşar ya niha 
bê hiloşandin, êdî ne tenê zincîra 
stratejîk ya rejîma Tehranê ji îraq 


heya Lubnanê wê ji dest herin, 
belku ew yek wê bibe sedema 
dilgermiya neyarên rejîma 
îranê. 

Ew yek mesajek ji Xamineyî re 
ye da ku bizane bazineya zext û 
givaşan her ku diçe tengtir dibe 
û divêt ew dest ji programa xwe 
ya navikî hilgirin, û hizra 
pêkanîna eniyekî Şîe bi rêberiya 
rejîma xwe ji mejiyê xwe de 
derxin. 


Hişikbûna Gola Urmiyê gefek micid 
e li ser canê milyonan kesan!! 

Cîgirê serokê 
Komisyona Civakî a 
Parlementoya Komara 
Îslamî ragehand ku, hekî 
Gola Urmiyê hişik bibe, 
wê xwê di herêmê de 
bilav bibe, paşan jî li riya 
ba û bahozan ve, wê hemû 
îranê bixe bin bandora 
xwe, û di encamê de canê 
bi milyonan kesî dê 
bikeve nava tehlûkeyê de. 

Mêhdî îsazade herweha ragehand ku hekî em niha di hizra çareseriya 
pirsa gola Urmiyê de nebin, gelek nakêşe ku akinciyên gund û bejarên 
derdora golê, dê ber bi bajarên din ên îranê ve koç bikin, û di encam de jî 
nerazîbûnên cîhanî wê lê bikevin. 



Alîkariya Amerîkayê bi neyarên 
Esed re mesajek e ji bo îranê 

Dezgehên ewlehiya 
Mîsrê sê kesên ser bi rejîma 
îranê destbiser kirin, ku li 
cem wan belgeyek derbarê 
pîlana revandina balyozê 
Erebistana Seûdî hate dîtin. 

Şêvirmendê Hiqûqî yê 
balyozxaneya Erebistanê li 
bajarê Qahire eşkere kir ku, 
pîlana revandina balyoz û 
Nûnerê Erebistanê di Yekîtiya 
Ereb de hate pûçkirin ku ji 
aliyê girûpeke ser bi îranê ve 
hatibû darêtin. 

Cemaledîn Şêvirmendê Hiqûqî yê balyozxaneya Erebistanê li bajarê 
Qahire de got ku balyozxaneya Erebistanê û herweha Konsulgeriyên 
Erebistanê li bajarên Eskenderiye û Soêzê, seba gefên ewlehiyê ên 
micid û nîgeranî ji terora balyozê Erebistanê hatine daxistin. 



Rejîma îranê çend kesên din jî 
îdam kirin 

Dezgeha dadweriya rejîma îranê deh kesên din jî li Kirmaşan 
û Erdebîlê de bi tawana qaçaxa maddeyên hişber îdam kirin. 

Eva di demekê de bû ku hefteya berî wan îdaman, 9 kesên din jî 
hukmê bidarvekirina wan birêve çûbû. 

Ji aliyek din ve Çalakên Mafê Mirovan ragehandin ku roja 28'ê 
Banemerê 16 kes li girtîgeha nawendî ya Yezdê de hatin bidarvekirin 
ku di nav wan de çar jin û pênc hemwelatiyên Efxanî hebûn. 

Hêjayî basê ye ku malbata yek ji wan Efxaniyan tenê seba wêku 
navbirî nasnameya wî tunebûye, nekarîne bo cara dawiyê berî îdamê 
wî bibînin. 


Amerîka daxwaz ji Japonê kir dest bi 
ser perê îranê de bigre 

Dadgeheke Amerîkayê daxwaz ji bankek herî mezin ya Japonê kir 
ku dest bi ser 2 mîlyard û 600 mîlyon dolarî ji perê îranê de bigre, ji 
ber ku rejîma îranê dest di êrîşa terorîstî ya sala 1983'an li binkeyekî 
leşkerî yên Amerîka li Beyrotê de hebû. 

Li gorî nûçegihaniya "Jiji" a Japonî, wê bankê jî daxwaz ji dozgeriya 
Amerîkayê kiriye ku pêdeçûnê bi ser vê biryarê de bike. 

Li bûyera terorîstî ya 23'ê Oktobera sala 1983'an li binkeyeke leşkeriyên 
Amerîkayê li Beyrotê 241 leşkerên Amerîkayî hatin kuştin. 

Her wê demê li kiryarek din ya terorîstî di binkeyek leşkerên Feransewî 
li Beyrotê de 58 kesan canê xwe ji dest dan. 

Di sala 2007'an de dadgeheke Amerîkayî dewleta îranê bi dana 2 
milyard û 650 hezar dolar wek xeramet bi malbatên kuştiyan mehkum kir. 

Neştergeriya Yasaya Bingehîn û kurd 



Niha carek din derfetek dîrokî derketiye pêşberî partiya 
desthilatdar a AKP'ê, bona wê ku siyasetên xwe ên aştiyane bibe pêş, 
bi taybetî ku niha bas ji sîstema serokatiyê ji bo Turkiyê dike û li vê 
çarçoveyê de jî hewce dike ku carek din piştevanî û baweriya kurdan 
bidest bixe, lewre divêt ew jî vê carê soz û durûşmên xwe liyasayê de 
bixe warê piratîkî û li vê ceribandina destûrî de biselimîne ku Kurd û 
Turk hawta ne û Turkiya jî,ya hemû hevwelatiyên Turkiyêye bi bê 
cudahiyên ayînî, mesebî, netewî, zimanî û ...hwd 



Selîm Zencîrî 


Piştî derbasbûna sê dehsalan bi 
ser kûdetaya leşkirî (1982) û 
sepandina yasayek nîzamî û 
nedemokratîk bi ser civaka Turkiyê 
de, mijara guherandina vê yasayê 
niha ji aliyê Partiya desthilatdar a 
AKP'ê ve ketiye rojevê. 

Ji ber ku ew yasa, ne bersivderê 
xwast û daxwaziyên serdem e, ne jî 
rengveda hemû tex û qat û 
pêkhateyên civaka Turkiyê ye û 
bûye çavkaniya gelek bêbextî û 
neewlehiyên siyasî, aborî û civakî li 
wî welatî de. 

Di vê çarçoveyê de piştî 
hilbijartina 12'ê Hezîrana sala borî, 
pêngavek piratîk jêre hat avêtin ku 
ew jî avakirina komîsyonek taybetî 
li meclîsê de ye bona pêdeçûn û 
darêtina ser ji nû ve ya yasayê; 
helbet bi beşdariya her çar partiyên 


sereke li Parlemenê û bi serperestiya 
raserast a serokê Meclîsê (Cemîl Çîçek). 

Komîsyona navhatî li midehê heft 
mehan de serbarê berhevdan û 
nirxandina destûra 60 welatan, herweha 
komkirina ra û nêrîna karnasên yasayî, 
partiyên siyasî û hevwelatiyên Turkiyê li 
stû bûye. Komîsyona han ragihandiye ku 
piroje û pêşniyaza 14 partiyên siyasî, 21 
zanîngeh, 39 yekêtî û rêxistinên pispor, 
79 nawendên medenî li pêxem yasaya 
nû de standiye. 

Helbet karê vê komîsyonê li l'ê 
Gulana 2012'an de derbasî qonaxek nû 
bû ku divêt li midehek diyarîkirî de 
reşnivîsa yasaya nû pêşkêşî parlimatoyê 
bike û piştî nirxandin û pesend kirina 
wê ji aliyê meclîsê ve, dê bikewe ber 
rapirsîn û referandomê û li egera 
serketina wê de dê bibe cihgirê yasaya 
niha. 

Niha pirsa eslî ev e ku raya giştî a 
Turkiyê, partên opozîsyonê û parta 
desthilatdar çiqas micid û xwaziyarê 
guherandina vê gotar û dîskorsa nîzamî 
ne bo lojîk û yasayek sivîl û aştîxwazane; 
Yan eva ku her yek ji wan aliyan çiqas 
amade ne ku hezîne û nirxê jêre bidin û 
dev ji pawanxwazî û hesta şovenî a xwe 
ber bidin ku ew jî carê nerohn e. 

Lê eva ku li hember de hêvî, xwast û 


tekoşînek li rojevê de ye bona 
anîne rojeva yasayek nû û 
serdemiyane ku rengvedana 
nasnameyên cur bi cur û yek ji 
wan jî kurdan be, tu gumanek li 
holê de nine; lê çiqas digunce û 
li vê hêlê de wê bi ser bikewe, bi 
baldan bi biyavê dîrokî, 
karaktera dewletê, piskolojî û 
derûnnasiya faşîstan û dijberiya 
partiyên nasyonalîst û şovenîst, 
nabe carê em gelek hêvîdar û 
geşbîn bin û wêna û dîmenê 
çareseriya hemû pirsgirêkan û 
Turkiyayek demokratîk raxin 
berçavan. Çunku hin fayl û 
pirsên hestiyar li Turkiyê de 
hene ku heya niha jî bive û tabo 
ne, yek ji wan jî doza kurd e û li 
midehê sedsala borî de her 
hewlek ji bo înkar, helandin û 
asimîle kirina wê hatiye bikar 
anîn. Dewleta Turkiyê jî ku li ser 
bingeha yek netewe, yek ziman, 
yek xak û yek ol hatiye îdare 
kirin, ne tenê serketî nebûye û 
Turkiye pêş nexistiye, belkî 
derbên giran û karîger jî ji 
peykerê wî welatî li warê 
hiqûqî, siyasî, aborî û civakî 
daye, lewre hêz û katalîzorek 
bihêz dixwaze heya ku vê 
eqliyet û zîhniyeta pawanxwaz 
û mîlîtarîstî biguherîne ku ew 
yek jî bi tena serê kurdan nahê 
kirin. 

Eva ku vir de girîng e, 
serbarê îrade, vîn û pêdagiriya 
partiya desthilatdar ji bo bihêz û 
berfireh kirina demokrasiyê li 
Turkiyê de, yekîtî, yekrêzî, kar û 
xebata hevbeş û aştiyane û 
berdewam a karekterê kurd û 
hêzên siyasî yên wê ye ku 
"sengê mehek” e ku çiqas 
dikarin şûndaner û karîger bin li 
ser cihdana maf û daxwaziyên 
xwe li destûra nû de. Her çend 
ku piroje û pêşniyazên hevbeş 
pêşkêşî komîsyê kirine ku bi 
fermî nasîna zimanê kurdî û 
nasnameya kurd, kakil û hêvênê 
eslî ê wê pêk tîne û BDP'ê jî eva 
weke hêla sor a partiya xwe li 
Parlimentoyê de destnîşan 
kiriye ku jêderbasbûn yan 
piştguh xistina wê, tê wê wateyê 
ku destûra nû tesîr û karkirdek 
wusa bo kurdan nabe. 


Niha ku Yasaya Turkiyê li 
hemberî neştergerî û 
operasiyonek mezin de ye û 
bona wê ku Turkiya ji wan 
nesaxiyên kuşinde rizgar bibe, 
hewce ye çavkaniya ferq û 
cudahiyan, rohê mîlît arîstî û 
hesta şovenîstiyê li yasaya nû de 
bihê kuştin û norm û pîvanên 
yeksanî û hevbeşî li maf û 
berpirsatiyê têde reng vedin; 
heya ku her kes li jêr sîbera wê 
de hest bi bextewerî û 
dadpeweriyê bike û li heman de 
jî xwe bi berpirsiyar bizane. 
Berevaj, çaresera demkî û 
rûkeşiyane wê kirîzan kûrtir û 
aloztir bike. 

Niha carek din derfetek 
dîrokî derketiye pêşberî partiya 
desthilatdar a AKP'ê bona wê ku 
siyasetên xwe ên aştiyane bibe 
pêş, bi taybetî ku niha bas ji 
sîstema serokatiyê ji bo Turkiyê 
dike û li vê çarçoveyê de jî 
hewce dike ku carek din 
piştevanî û baweriya kurdan 
bidest bixe, lewre divêt vê carê 
soz û durûşmên xwe li yasayê 
de bixe warê piratîkî û li vê 
ceribandina destûrî de 
biselimîne ku Kurd û Turk 
hawta ne û Turkiya jî, ya hemû 
hevwelatiyên Turkiyê ye bi bê 
cudahiyên ayînî, mesebî, netewî, 
zimanî û ...hwd. 

Herçiqas ku axaftinên vê 
dawiyê ên serokwezîr li dor 
zimanê kurdî ku da zanîn tenê 
dikare bibe dersa hilbijartî, yan 
eva ku berpirsek partiya wî jî 
zimanê 20 mîlyon kurdan bi 
zimanê neşaristanî û xeyre 
perwerdehiyê da zanîn, hinekê 
gumanan dixe ser hêviyên li dor 
lêbrawî, îrade û xwasteka ji dil û 
micid a hikûmetê bo çareser 
kirina yekcarî a pirsa kurd û 
pirsên din ên Turkiyê pêka 
destûrê. Lê egera wê çendê jî 
zor e ku piroseya han li her 
awayî de bi qazanca berfireh 
bûna sînorê demokrasiyê û 
mafê şaromendan û takekesan 
be ku dîsan jî hewce dike bona 
gavên wusa jî, kurd hevkar û 
alîkarekî hişyar û serwext bin. 


Serokwezîrê berê yê Firansayê bû Wezîrê karê 

derve yê Firansayê 

Loran Faybos ê 65 Salî, ji aliyê Firansiwa 
Olanda ê Serkomarê Firansayê ve wekî 
Wezîrê karê Derve hat hilbijartin. 

Navbirî bi regez Cihû ye û yek ji dostên welatê 
Îsraîlê ye. Di dewrana Serokwezîriya xwe de, di 
dehika 90’î de, gelaleyek pejirand ku li gorî wê, 
her kes Holokastê înkar bike, wê cezayê salek 


zîndanê bi ser de bê sepandin. 


Faybos yek ji alîgirên herifandina 
rejîma Beşar Esed e, û heya niha di gelek 
civînên dijberên Esed de beşdarî kiriye. 



















Siyasl 



îrade û hevbendiya 
neteweyî piştî 19ê Banemerê 

ket rojevê 



Azad Kurdî 


arvekirina pênc girtiyên 
siyasî ku 4 jê kurd bûn, 
du saliya xwe jî 
bihorand. Lê wê bûyerê 
bandorên mezin kirin ser civaka 
siyasî û sivîl a Rojhilatê Kurdistanê 
û tevgera azadîxwaziya Kurdistanê 
û destkevtek mezin li pey xwe bi cîh 
hişt. Di 9'ê Gulana 2010'an de, 
Ferzad Kemanger, Şîrîn Elemholî, 
Ferhad Wekîlî, Elî Heyderiyan û 
Ferhad îslamiyan hatin darvekirin. 

Ew biryar ne dadpewerane û ne 
hiqûqî bû, ji ber ku ew girtiyên 
siyasî tenê bi sebebê raman û 
tevgerên xwe yen azadîxwaziyê bi 
wî cezayê giran re rûbirû bûn, mafê 
wan girtiyên siyasî ne darvekirin 
bû, ger sîstema cezayên îslamî yên 
Komara Îslamî nebûyana, jiyana 
wan azadîxwazan wisa bi hêsanî 
nedihat standin. Ji ber ku ev girtî di 
dadgehên çend deqîqeyî de bi 
cezayê giran ê darvekirinê hatin 
mehkûmkirin, bêy ku tu belgeyek 
eşkere hebe ku wan kiryarek 
metirsîdar kiribe. Guneha wan 
kurdbûn û xebat di rêya azadî, 
demokrasî, aştî û mafên neteweyî 
bû. Ferzad mamosteyê dibistanê, 
rojnamevan û çalakvanê sivîl bû. 
Parêzerên wan girtiyan û mafnas 
bawer in ku proseya doza wan 
şoreşgerên kurd dûrî çarçoveya 
hemû pîvan û bingehên mafê mirov 
û qanûnên navneteweyî hat 
rêvebirin. 

Piştî lidarvekirina wan girtiyên 
siyasî, nerazîbûnên giştî li dijî vê 
kiryara rejîma desthilatdar li îranê 
di asta navxwe û navnetewî de da 


destpê kirin û heta niha jî ji rojevê ne 
derketiye. 

Herçiqas ji destdana van şehîdan ji bo 
Kurdistanê derbeyek giran bû, lê 
şehîdbûna Ferzad Kemanger û hevalên 
wî civaka Kurdistanê bêhtir ji caran 
hişyar kir û rabûnek nû hat hestpêkirin. 

Ji xeynî vê yekê, bo yekemîn car hemû 
partiyên siyasî, çar roj piştî darvekirina 
van girtiyên siyasî, gireva seranserî li 
Rojhilatê Kurdistanê ragehandin. 
Nerazîbûnek sivîl a berfireh ku heta wê 
demê bê mînak bû. Ev yek pêngavek 
neteweyî di navxweyê Kurdistanê de anî 
holê. Her eva bû ku karbidestên Komara 
Îslamî heta niha jî ligel be, termê wan 
girtiyan radestî malbatên wan nekirine û 
heta kes nizane ku li kuderê hatine 
veşartin! 

Gireva seranserî li 23ê Gulanê û çar 
roj piştî îdamkirina van koma girtiyên 
siyasî Rojhilatê Kurdistanê û parçeyên 
din jî hejand. Yekîtî, hevdengî, tebahî û 
hevxebatî mifteya serkevtin û pêşveçûna 
hemû çalakî û xebatên siyasî, civakî û 
çandî ye. Bi taybet ji bo hêzên siyasî ku 
xwedî helwêst û raman û armancên cuda 
yên siyasî bin. Lê 19ê Gulanê hemû 
hêzên qada tevgera azadîxwaziya kurd li 
Rojhilatê Kurdistanê anîn ba hev û 
gihîjandin vê bawerê ku bi yekdeng, 
yekhelwêst û tebahî greva sivîl û giştî 
rabigehînin û bi vî awayî nerazîbûna 
xwe li hemberî vê kiryara desthilatê 
nîşan bidin. Karek ku ceribandina wê 
destkevtên dîrokî li pey xwe hiştin û 
pêdivî ye ku Kurdistan bi van çalakiyan 
bêhtir hêz û îradeya xwe ya hişyar û 
rabûyî derbixe holê. 

Di rastî de hemû civatên xelkê 
Kurdistanê bi germî bersiva vê îrada 
yekgirtî ya hêzên siyasî dan û tirs û 
xofek mezin xiste nav dilê Komara 
Îslamî. Hêvî xurttir bûn û bi vê yekê civat 
û hêz û aliyên siyasî pirr baş gihîştin hev. 
Ji xwe mêjdem bû ku ev yek ji hêzên nav 
tevgera kurd dihat çaverêkirin. Loma li 
19ê Gulanê darvekirina wan 4 girtiyên 
siyasî û ramanê li Kurdistanê îrade û 
hevalbendiya neteweyî zêde xurt kir. 



Agirî B 

Hejmar 183, 20'ê Gulana 2012 

Niqurçk 


Mela bêt? bila bêt!!!! 



got: Hicab mîna Kadoyê ye, çawa kado tenê bi destên xwediyê wê ve 
tê vekirin, gerek hicab jî tenê li bal xwediyê xwe bihê vekirin!!! 


Lêêêê her çiqas ez dinêrim û difikirim, di vê dinyaya pan û fireh 
de tenê li îranê kadoyên şexsî ên xelkê tên vekirin, telefonên 
mobailan tên gerîn û zewtkirin, bi çekmeyan diçin ser malên xelkê. 

Encama hicaba di îranê de jî bû ev ku tenê di dinyayê de îranê serî 
ji welatan standiye ji bo bêexlaqî û fesadê. Jin muitad dibin û dikevin 
telika leşfiroşiyê, lê dema derbikewin ber derî, divêt hicaba xwe gor 
dilê melayên rejîmê biparêzin. 

Neku çawa mela xwe bi emînê malê xelkê dizanin û malên şexsî 
ên xelkê digerin û di xalên gerînê de kadoyên xelkê vedikin, her bi wî 
awayî jî xwe bi emînê namûsa xelkê bizanin û li gor futwaya mela 
"Nasir" ji hicaba keç û jinên xelkê xwedî derkevin û vêca li ser îzna 
yezdanê mezin hicaba wan vekin û bi tevlîhevkrina rast û çepan ji 
xwe re bi helal bizanin û bikevin ser kadoya xelkê û patika wan 
bigezin mîna hêstirên şemboz ên zivistanan qelew dibin, heya bi 
şenan nesikitînin, bernedin. 

Eva ka haleeee!! eva ka rewş eeee hey bo xatra xwedê!!! 


Mehmûd bêt? Pîz ken bila bêt 


Hesen Rohanî di pirtûka xwe de dibêje, Mehmûd pirsî ku çima 
Ajansa Navnetewî a Enerjiya Navikî dixwaze civîna bilez li ser me 
pêk bîne? Wî jî gotibû piraniya welatên endam di Ajansê de li jêr 
hejmûniya Amerîka û Ewropayiyan de ne û beşa zêde a xerca 
ajansê jî ew didin. 

Mehmûd gotibû xerca ajansê çend e? Hesen Rohanî bersiv 
dabû ku nizanim lê çend sed milyon dolarek in. 

Mehmûd jî gotibû telefonekê ji Mihemed Elberadiî re bikin û 
bêjnê ku gişt xerca ajansê emê bidin, lê bila wê yekê derheq me 
nekin!!!! 

Mehmûd canê, wusan nabe, te mencelek mastê pez û pîstikek 
jajiyê zozanên Cêrme û Bêtkaran jî ji xêzana Elberadî re bibira, 
belkî îzna te daba ku te bombeya navikî çêbikiriba û aliyek 
dinyayê teyê pê herifandiba!. 

Kuro xolibser, min danî tu pismamê Elberadiî, ne babo tu 
birayê wî, be tu wê çi ji "Yokya Amano" bikî ku mîna dîkên larî 
rabûye se çimên xwe û tu jî mîna mirîşka hêka wê tê nizanê xwe 
bikî kîjan kunê de nefesek rihet bikêşî, xudanê jajî. 

Siyasl 



Hilkêş - dakêşa pêwendiyên navbera 
Tehran - Washington(beşa dawî) 


avkaniya serekeye 
arîşeyên di navbera 
Amerîka û îranê de 
îdeolojiyên fermiye her 

du aliyan e ku bi eşkere li dijî hevin û 
yek ji wan hebûn û pêşveçûna xwe di 
nebûn u paşveçûna ya din de dibîne. 
Amerîka bi lîberalîzma siyasî û abûrî, 
baweriya bi destvernedana dewletê 
di jiyana taybete kesan de, azadiya 
Olî, parastina mafê tak û serbestiya 
bê sînûre mirovan (her nebe bi 
awayê fermî û li gor Yasaya Bingehîn 
e welat) bûye sembola sîstema 
sermayedariyê. Komara îslamiye 
îranê bi destverdana di jiyana hemû 
kes u komên civakê de, serdest kirina 
siya îdeolojiya xwe ya olî bi ser hemû 
baweriyan de, vegeşandina hestên 
tolhildan û dijberiya bi Amerîka re 
dikeve xala himberanî wê îdeolojiyê. 
Eger Amerîka bi hêza xwe ya leşkerî 
û abûrî bixwaze serdestiya xwe bi ser 
beşek ji cîhanê biparêze, îran bi 
hewlên ji bo dersînûr kirina 
îdeolojiya dijî Amerîkayê bûye 
astenga serekeye li ber pozê 
Washingtonê. 

Dijberiya ku li ser bingeha 
cudahiyên îdeolojîk hatiye ava kirin 
bi rengên cuda û her carê bi awayekê 
xwe nîşan dide. Hêcet zorin, lê 
hêcetên ku weke faktorên siyasî ji bo 
berdewam kirina dijberiya navbera 
her du aliyan de têne bi kar anîn 
piranî xwe dispêrin wan arîşeyan ku 
piştî sala 1979 li dema destpêka 
jiyana Komara Îslamî di navbera her 
du aliyan de serî hildan. Ji wê demê 
ve heya niha her arîşe û aloziyek ku 
di navbera her du welatan de serî 
hildabe, bi awayekê xwe dispêre wan 
nakokiyan ku piştî hatine ser kara 
Komara Îslamî destpê kirin. 

Pêgava yekêye rêjîma Komara 
Îslamî piştî destpêka jiyana xwe li 
sala 1979 tûjkirina hestên dijî 
Amerîka û hevpeymana serkeye wî 
welatî li cîhanê, îsrailê bû. Ev dijberî 
bi hin helwêstên Amerîkayê li 
hember rêjîma nû ya Tehranê û 
parastina karbidestên payebilinde 
rêjîma Şah derbasî dijminayetiyek bê 
sînûr bû ku niha piştî 32 salan hê 
dikele u weke tê xuya kirin, carê wê 
dawî jê re tune be. Xumeynî beriya ku 
deselatê bigre dest, Amerîka weke 
piştewanê serekeye Şah u bi wî awayî 
weke dijminê xwe yê sereke nîşan da 

û berê gef û dijberiya xwe ya 
îdeolojîk da Washingtonê. 

Şah beriya ku sala 1979 li îranê 
bireve, bi miliyaran pareyê nefta 
îranê li bank u navendên abûrî û 
bazirganiye Amerîkayê bi cî kiribûn. 
Dema rêjîma îranê guherî, rêjîma nû 
bi gefan daxwaza wî diravî kir, lê 
Amerîkayê ne tenê ew dirav paş ve 
nevegerand, belkû dest danî ser û bi 
wî awayî rê neda ku rêjîma nû wî 
diravî paş ve bizivirîne îranê an ji bo 
berjewendiyên xwe li derveyî welat 
bi kar bîne. Ji wê demê ve ew dirav 
bû mijarek giringe ciyê netifaqiyê di 
navbera her du aliyan de. îran îdia 
dike ku sermayeya îranê ku Amerîka 
piştî sala 1979 dest danî ser ji 10 
miliyar dollaran pitir e. Li gor 
Amerîkayê beşa herî zore wî diravî 
di dema arîşeya Balyozxaneya 
Amerîka u di encama li hevhatina di 
navbera birveberiya Reagan û 
Komara îslami li ser serbestberdana 
dîplomatên Amerîkayî li îranê 
derbasî îranê bû û êdî ev mijar di 
rojevê derdikeve. îran wê dosyayê 
hê vekirî dizane û DYA tawanbar 
dike ku bi neheqî dest daniye ser 
heyiya îranê. 

Komara Îslamî ji nêzîkbûna 
Amerîkayê ji bo guhertinên siyasiye 
herêma Rojhilata Navîn jî pir aciz e. 
Di gel ku Amerîkayê bi ji navbirina 
du rêjîmên dijberî îranê; Taliban li 
Efxanistan û Rêjîma Baes li îraqê 
alîkariyek mezin da Komara Îslamî u 
di rastiyê de temenê jiyana Komara 
Îslamî dirêjtir kir, lê rêjîma Komara 
Îslamî li bendê bû ku Amerîka hema 
piştî guherîna wan rêjîman li herêmê 
paşve bikişe. Hebûna hêzên 
leşkeriye Amerîka li rojhilat û rojava 
ya îranê, wê dudiliyê ji karbidestên 
Komara Îslamî re çê dike ku neke 
gelên îranê ji guherîna rewşa 
siyasiye heremê hêz bigrin û bi wî 
awayî serhildanek berbelav destpê 
bikin. Ev kabûsa ku rêjîm jê ditirse, 


bi amadebûna leşkerê Amerîka li 
welatên Kendavê hê pirtir Tehranê 
ditirsîne. 

Di heman demê de dorpêçên 
abûriye ku bi pêşengî u navtêdana 
Amerîkayê niha ji her demê pitir 
karîgerî li ser abûriya îranê daniye, 
mijarek dine ciyê netifaqiyê di 
navbera her du aliyan de ye. Her 
çend îran îdeaya hindê bike ku zêde 
guh nade wan dorpêçan û heya niha 
bi rihetî xwe ji bandora wê siyasetê 
parastiye, lê binesaziya abûriye 
îranê bi awayek cidî ketiye bin 
bandora wan dorpêçan. Bi awayekê 
ku eger ji ber firotina neftê û dahata 
bilinde îranê ji wê riyê ve nebaya, 
wê niha ji mêjve bûya ku Komara 
Îslamî biketa qeyranek kûr. Ew 
siyaset weke yek ji astengiyên herî 
xurt û bi bandore li ser riya 
pêwendiyên navbera Tehran û 
Washingtonê tê zanîn. 

îran li hember wê siyaseta 
Amerîkayê, eger nekare zextê li 
Washingtonê bike, hemû derfet û 
îmkanên xwe li dijî Îsraîlê bi kar tîne. 
Ji bo îranê ew dijberî hem tê maneya 
pêşvebirina îdeolojiya Xumeynî û 
hem jî di heman demê de serêşiyeke 
ku bi awayê eşkere Amerîkayê aciz 
dike. Siyaseta îranê li dijî îsrail û 
berjewendiyên wê di asta cîhanî de, 
bi tenê bi piştgiriya îranê ji bo 
Hizbullah, Cehada Îslamî û Hemasê 
re sînûrdar nabe. Li her devera 
cîhanê ku tora îstixbaratî u îmkanên 
leşkeriye îranê hebin, li dijî 
berjewendî û siyaseta îsrailê tê bikar 
anîn. Ew zêdegavî dema bi gefên 
aşkereye karbidestên Tehranê li dijî 
îsrailê re têkel dibin, ji bo Amerîka, 
weke piştevan û parêzerê serkeye 
îsrailê, dibe giriftariyek mezin. 

Serêşiya Amerîkayê bi tenê ew 
zehmetî nînin ku Komara Îslamî ji bo 
Îsraîl û hevpeymanên dine Amerîka 
li Rojhilata Navîn pêk tîne. îran li 
Afrîqa, li Amerîka Latîn, li Asya dûr û 
Navîn, li Qefqasya û li Balkanan jî li 
hember hemû wan pêvajoyên 
siyasiye ku Amerîka û Rojava 
dixwazin bi pêş bixin disekine û ya 
ku destan bê dike heya astengiyan 
dayne ser riya wan pêvajoyên siyasî. 
Ew serêşî carna Amerîkayê tîne ser 
wê baweriyê ku di gel hemû wan 
sûdên ku hebûna rêjîmek weke ya 
komara Îslamî ji bo berjewendiyên 

wê yên stratêjîk dikare pêk bîne, lê 
dîsan jî nebûna wê rêjîme bi ser 
hebûna wê de tercîh bike. 

Pêvajoya guhertinên siyasiye ku li 
welatên Ereb destpê kiriye û niha 
derbasî Sûriyê bûye jî yek ji xalên 
nakokiya navbera îran û Amerîkayê 
ne. Li Misr, Lîbiya, Tûnîs û Yemen îran 
dixwaze bi navtêdana grûpên şîe, reng 
û rûye îdeolojiya xwe bide pêvajoya 
guhertinên siyasî. Li welatên Kendavê 
jî tiliya îranê di kar de ye heya 
pêvajoyek siyasiye bin kontrola 
Tehranê destpê bike. îraq û Lubnan bi 
xwe bûne dûvik u dûvajoyên Qum û 
Tehranê. Niha serhildan ketiye Sûriyê, 
lê xuya ye ku ev ji bo Komara Îslamî 
xeta sore. Lewma di serhildana Sûriyê 
de, Komara Îslamî bi awayek rasterast 
piştgiriya abûrî, siyasî, çekdarî û 
lojestîk dide rêjîma Esed. Ji wê jî 
zêdetir Supahê Qudse Komara Îslamî 
rasterast beşdarî şerê rêjîma Esed li 
dijî serhildêrên Sûrî dibe. Ew rewş ne 
bi dilê Amerîka ye. 

Bi kurtî cîhana ku Amerîka 
diparêze û ew pîwan û nirxên ku 
Amerîka li pey digere, di gel yên ku 
Komara Îslamî dixwaze û diparêze, ji 
bingeha xwe re li dijî hevin. Di rewşek 
wisan de, projeya navkakiliye îranê 
hem serêşiyek zêdetire bo Amerîka u 
hem jî derfeteke ku Washington 
dikare bi wê hêcetê, eger bixwaze 
hinekê dev û difina Melayên îranê pê 
mizde. Lê hem Washington û hem jî 
Tehran dizanin ku îranek bi çekên 
atomî teyarkirî, wê nekare şiyana xwe 
li dijî berjewendiyên Amerîka an li dijî 
îsrailê bikar bîne. Supah û artêşa îran 
her çi qas xurt bin jî, lê li hember 
teknolojiya pêşketiye Amerîka û 
hevpeymanên wê, zehmete ku bikarin 
bi riya leşkerî serî hildin. Pirsgirêk 
ewe ku îrana teyar bi çekên atomî wê 
parsenga hêzê li herêm û heta li 
cîhanê jî biguhere û kontrola Amerîka 
û hevpeymanên wê bi ser 
zeradxaneya atomiye beşek zor li 
cîhanê sînordar bike. Di rewşek 
wusan de wê zehmet be ku cîhan 
bikare pêşbirkiya xwe teyarkirina 
welatên din bi çekên atomî rawestîne. 
Dema kontrola teknolojiya atomî ji 
dest dewletan derket û kete destê 
grûpên dijber, wê demê kabûsa 
serekeye Amerîka û welatên xwedî 
bandor di siyaseta cîhanî de zêde dibe. 

Hilkêş- dakêşa siyaseta Amerîka li 
hember îranê niha ketiye qonaxek 
aloz û pir hestiyar. îran niha bi cidî 
ber bi xwe teyarkirina atomî ve diçe, 
Amerîka dixwaze pêşiyê lê bigre. 
îranê pêwîstî bi demê heye, Amerîka 
ber bi hilbijartina serokkomariyê ve 
diçe û pêwîstî bi aramî di siyaseta xwe 
ya navneteweyî de heye. Di wê 
navberê de Îsraîl bi dudiliyek mezin 
çav li riya encamên pêvajoya 
guftogoyên di navbera Tehran û koma 
5+ 1 de ye. Arîşeyên Amerîka û îranê 
xuya ye ku wê hê ji gelek kendal û 
korên din re derbas bibin, lê heya 
Komara Îslamî li ser kar be bi dawî 
nayên. Gelo wê Îsraîl heya kengê 
tehemula wê hilkêş - dakêşê bike, 
zehmete niha bê pêşbînî kirin. 









Siyasi 

Geşekirina Nionaziyan û Rastên Tundrew li Ewropa de 




Şehab Xalidî 


E w hilbijartinên parlemanî û 
serkomarî ku li wan 
dawiyane de li hinek ji 
welatên Ewropayî ji wan 

Feranse, Yonan, îspanya û ...hwd de 
birêve çûn, aliyê kêm ew rastiya 
selimandin ku piraniya xelkê wan 
welatan ji siyasetên aborî ên welatên 
xwe nerazî ne û deshilatdarên welatên 
wan bi sebebkarê pêkhatina kirîzek 
weha dizanin, lewra jî dengê xwe 
didne partiyeke derveyî deshilatê, ku 
ji bo baştirkirina rewşa aborî û 
rizgarkirina ji kirîza aborî hewleke 
micid bide. 

Xala balkêş û cihê jê hûrbûnê ew e 
ku di wan hilbijartinan de partiyên 
rastrew bi hilgirtina druşmên 
netewexwazî, çareserkirina kirîzên 
aborî û pêkanîna derfeta kar, dijayetî 
di gel wergirtina penaberan şiyane ku 
xelkekî zaf li dewra diruşmên xwe 
kom bikin û li çav hilbijartinên pêşîn 
dengê zêdetir ê xelkê bidest bînin, ku 
di rastî de geşekirina ew bîr û hizra 
netewexwazî û dijî penaberan şirove û 
lêkdaneweyên cur bi cur jêre tê kirin 
û bûye cihê nîgeraniya zaf ya 
biyaniyan li welatên Ewropayî de. 

Li welateke wek Feranse de em 
şahidê vê yekê bûn ku Mariyen Lopin, 
berbijara partiya "Bereya Netewî" ji 
bo posta serkomariya Feransê ku 
nûneratiya rastên tundrew dike, bi 
bidestxistina %18 ji dengan, li rîza 
sêyemîn de cih girt. Herçend ku 
navbirî nekarî li dewra duyemîn de jî 
beşdar be, lê selimand ku bîrûhizra wî 
û partiya wî di nav xelkê Feransê de 
çiqas alîgir hene. Herweha di 
hilbijartinên parlemanî ên Yûnanê de 
me dît ku partiya "Kirîsî Awrî" ku ji 
nionaziyan pêk tê, şiya bi bidestxistina 
%6 a dengan 19 kursiyên 
parlementoyê bi dest bixe, ku ew yek 
bo yekemîn car di dîroka Yûnanê de 
ye ku partiyeke Nionazî bikare here 


parlementoyê de. 

Ji bo selimandina vê rastiyê ku 
kîjan welatê Ewropayî zêdetir di 
gel pirsa geşekirina rastên 
tundrew li astê damezraweyên 
siyasî bi taybetî parlemento û 
dewletan berbirû ye, li wir de 
emê deqê raporekê raxînin ber 
çawan ku li malpera kanala 
Elcezîreyê de hatiye weşandin, ku 
bi vî awayî ye: 

Utrîş: Rastên tundrew 
xwediyê 55 korsiyan ji korsiyên 
parlementoya wî welatî ne ku ew 
55 korsî di navbera partiya 
"Azadî" (bi 34 korsî ji koma 183 
korsiyan) û hevalbendiya "bo 
pêşeroja Utrîşê" (bi 21 korsiyan) 
hatiye parvekirin ku dibe %22.8 
a dengan. 

Siwîs: Di vî welatî de "Partiya 
Xelkê Swîsê" bi rêberiya Tunî 
Birunêr ku nûnertiya rastên 
tundrew dike, li hilbijartinên 
parlemanî ên sala 2011 ; an de 
karî 54 korsiyên parlementoyê ji 
koma 200 korsiyan bi dest bixe. 
Ew partî xwediyê bîr û hizreke 
tundrewane û nivşperwerane ye. 

Norwêj: partiya "Kongireya 
Rastên Tundrew" xwediyê 41 
korsiyan ji koma 169 korsiyên 
parlementoyê ye ku %23 a 
dengan pêk tîne. Yek ji endamên 
vê partiyê Andiryas Patrîk e ku li 
meha Havîna sala 2011'an gulle 
bi ser komek ji ciwanên ser bi 
"Partiya Karkar" de reşand û li 
encama vê cînayeta navbirî de 
zêdetir ji sed kesd hatin kuştin û 
birîndarkirin. Helbet piştî vê 
cinayetê partiya "Kongireya 
rastên Tundrew" di hilbijartinên 
herêmî de di gel şikestek mezin 
berbirû bû. 

Fenland: Partiya 
"Fenlandiyên Rastîn" ku 
partiyeke rast a tundrew e, karî li 
hilbijartinên parlemanî ên meha 
Nîsana 2011'an de serkevtinek 
berçav bi dest bixe û ji koma 200 
korsiyên parlementoyê 39 
korsiyan ji xwe re bi dest bixe. 

Mecaristan: Partiya" 
Hevalbendiya Ciwanên Rastrew - 
tevger bo Mecaristaneke baştir" 
(Cobîk) li hilbijartinên 


parlementoyê ên Nîsana sala 
2010'an de karî bibe xwediyê 46 
korsiyan ji koma 386 korsiyan. 

Ew partiya bas ji nasnameya 
netewî dike û carna 
propagendeya nazîsmê jî dike. 

Danmark: Rastên Tundrew di 
vî welatî de piştî 

destpêregihîştina "Partiya Xelk" li 
hilbijartinên parlementoyê ên wî 
welatî de bi 22 korsiyan ji koma 
179 korsiyên parlementoyê bû bi 
hêzek di nav rewşa siyasî ya wî 
welatî de û xwediyê bîr û hizreke 
dijî wergirtina penaberan e. 

Holend: Partiya "Bo Azadî" bi 
serokatiya Girît Wîldêrz ku 
partiyeke rast a tundrew e, li 
hilbijartinên parlemanî ên wî 
welatî li meha Hezîrana sala 
2010'an de karî 24 korsiyan ji 
koma 150 korsiyan bi dest bixe. 

Biljîk: Rastên tundrew di vî 
welatî de bi serokatiya Partiya 
"Berjewendiya Fenlandiyan" li 
hilbijartinên parlemanî ên wî 
welatî li Hezîrana 2010'an de karî 
12 korsiyan ji koma 150 korsiyên 
parlementoyê bi dest bixe. Ew 
partî xwediyê bîr û hizreke 
neteweyî û cudahîxwazane ye. 

Swîd: Rastên tundrew di wî 
welatî de bo yekemîn car piştî 
hilbijartinên parlemanî ên meha 
Septambera sala 2010'an bi 
serokatiya "Partiya Demokratên 


serokatiya "Partiya Demokratên 
Swîd" riya wan kete parlementoyê 
û şiyan 20 korsiyan ji koma 348 
korsiyan bi dest bixin. 

îtalya: Partiya "Peywenda 
Bakûr" ku partiyeke rast a tundrew 
e, û hevalbendê dewleta pêşîn a 
îtalyayê bi serokatiya Birloskonî 
bû, dijî wergirtina penaberan e, û li 
hilbijartinên parlemanî ên sala 
2008'an de karî 60 korsiyên 
parlementoyê û 25 korsiyan li 
Senaya îtalya de bi dest bîne. 

Alman: Rastên tundrew û 
Nionazî bi serokatiya "Partiya 
neteweyî a demokrat" ku 
propagendeyê bo sipî pêstan dike, 
li hinek ji eyaletên wî welatî de karî 
bo hilbijartinên parlemanî dengan 
bi dest bixe. 

Bi berçavgirtina wan zanyariyan 
em dikarin bigîjne vê encamê ku 
heke partiyeke demokratîk û 
pêşkewtî ên welatên Ewropayî 
nekarin wan kirîzên aborî ku 
welatê wanj dagirtiye çareser 
bikin, eva bi geşekirina roj bi rojê 
zêdetir ya rastên tundrew, û renge 
di pêşerojê de bi bidestvegirtina 
deshilatê ji aliyê wan ve, ew ne 
tenê ji vê kirîza aborî rizgar nebin, 
belku roj bi rojê di gel kirîzên din 
ên siyasî û civakî jî berbirû bin, û 
zirar bigîje vê demokrasiya ku ew 
wek yek ji şanaziyên herî mezin ên 
xwe dihesibînin. 


Elçîn Menaf Of :"Emê li Yorovîjinê de 
Azerbayicanê bikine dojeh”! 


Elçîn Menaf Of, kesatiyê naskirî û Serokê 
Partiya herî navdar ya Îslamî di Komara 
Azerbaycanê de, ku ji bo beşdarî di civîna 
"resaleta cîhanî ya îsalmê" çûbû îranê, li bajarê 
Erdebîlê ragehand ku hekî ev rêjeya hemcîns 
bazan, bê lidar xistin, ewê xwînê di riya îslamê 
de birêjin. 

Navbirî tekez kir ku ji bona birêveçûna civîna 
han dibe li ser termê me re derbas bin, û hekî şerê 
navxwe jî biqewime, emê Azerbaycanê ji wan re 


bikin dojeh. 

Serokê Partiya Îslamî ya 
Azerbaycanê serbarê rêzgirtina ji 
piştevaniyên Komara Îslamî got; îmam 
Xamineyî ji me re mînak û berjeng e. 
Her li vê çarçoveyê de li nimêja îna 
derbasbûyî li îranê de jî pêşnimêjên 
ser bi rejîmê bi tundî êrîş kirine ser vê 
Yorovîjinê û ew yek bi dijî beha û 
nirxên îslamê dan zanîn. 


















Siyasî 


Agirî B 


Komkujiya Roboskiyê: 

"Amerîka pêzanîn dan, 

Turkiyê jî operasiyn pêk anî” 



Her ku diçe derbarê komkujiya Roboskiyê de ku 34 sivîlên 
Kurd hatibûn kuştin, agahiyên nû derdikevin holê. 


Li gor rojnameya Wall Street Jornal ku yek ji rojnameyên herî 
zêde li Emerîka tê firotin, Emerîka pêzanên îstîxbaratî bi rêya 
balefirên bê pîlot ku jêre hatibû veguhastin dane Tirkiyê û Tirkiyê jî 
bi balefirên xwe komkujiya Roboskiyê pêk aniye. Rojname li ser 
zimanê berpirsên Emerîkî dide diyarkirin ku gotine "Ji me re pêzanîn 
hatin, karwanek siwaran di rê de ye, me jî tenê ew yek ji Tirkiyê re 
ragihand û me biryara êrîşê bi hêviya wan ve hêla, Tirkiyê jî biryara 
êrîşê da." 

Hêjayî gotinê ye, ji dema komkujiya gundê Roboskiyê ji aliyê 
balefirên Tirkiyê ve pêk hatî heta niha malbatên kesên ku di vê 
komkujiyê de jiyana xwe ji dest dane di nava têkoşînê de ne ku 
kujerên zarokên wan bêne aşkerekirin. 


Demîrtaş: Bila Emerîka lêborînê ji Kurdan bixwaze 

Li hemberî van zaniyariyan de, hevserokê BDPê, Selahattîn 
Demîrtaş eşkere kir ku bila Emerîka lêborînê ji kurdan bixwaze û da 
diyar kirin ku wan di serdana xwe a bo Emerîkayê de mijara 
komkujiya Roboskiyê anîne rojevê. 


Demîrtaş bi rojnamevan Asli Aydintaşbaş re peyivî û got: Me berê 
jî îfade kir û dizanibû ku îstixbarat ji Emerîkayê tê, jixwe predatorên 
Tirkiyê tunine. Me nizanîbû ew mekanîzma navbera Tirkiyê û 
Emerîka ku li Enqerê masayek ava kirine. Ew agahiyana têne ser 
masê. Yê ser masê helbet ne çawuşekî pispor bû, kesekî payebilind 
bû û ew efsera helbet tenê biryarê nade. Biryar, heta asta herî jor 
diçe. Texmîna min ewe ku, wê şevê ji serokwezîr jî pejirandina devikî 
hat xwestin. Ji bo vê kes naçe ser bûyerê û hevdu diparêzin. 

Demîrtaş got em dixwazin Emerîka bi fermî ji gelê Kurd 
lêborînê bixwaze. Emê vê daxwaziya xwe bi nameyekê an jî rûbirû ji 
balyozê Emerîkî jî bixwazin. 


Miladîç di Dadgeha Lahê de bi 
nifişkujiyê hat tawanbarkirin 


Ratko Miladîç fermandeyê 
berê yê artêşa Sirbên Bosniyê, 
di Dadgeha Lahe de bi 11 
tawanên weke nifişkujî, qetil, 
teror û cînayeta li dijî 
mirovatiyê hat mehkûmkirin. 

Navbirî karî ji destê dadgehê 
bireve, lê piştî derbasbûna 16 
salan cardin, di gundekê de li 
Bakûra Bilgiradê hat 
desteserkirin. 

Di dorpêçkirina paytexta 
Bosniyê de ku heyamê 43 mehan 
berdewam bû, pitir ji 10 hezar 
kesî hatin kuştin ku destê Ratko 
Miladîç di kuştina wan de hebû. 

Ji dîtingeha Sirbên regezperest 
ve Ratko Miladîç weke qehreman 



û ji dîtingeha Musulman û 
Kirowatan ve jî bi Qesabê Balkan, 
hatiye naskirin. Herweha navbirî bi 
rêxistina komkûjiya pitir ji 8 hezar 
misilmanên sêvîl hatiye 
tawanbarkirin û, ev komkujiya han 
bi cînayeta herî hovane piştî şerê 
dûyemîn ê cîhanî li Ewropayê 
hetiye naskirin. 



Nihêrînek bi hevlbendiya kadîma Û Natanyaho; 

Radîkaltirîn hikûmeta Îsraîl 


N: Ferehmend Elîpur Partiya Kadîma'yê li rûpela xwe ya 

W- A rin facebookê de eyan kir: dizanim ku 

Natanyaho, serokwezîrên Îsraîlê li we bi bihîstina nûçeya han çi hestek 
halekê de dest avête xurt û bihêzkirina heye, lê we xatircem dikim ku eva 
kabîneya hevalbendiya xwe ku li mehên dawiya rê nine û hêj riyên din jî 


dawîn de, hikûmeta wî ketibû bin 
givaşa rexne û lomeyên tund de. Lewre 
nûçeya tevlîbûna partiya Kadîma, weke 
mezintirîn parta li nav parlimana 
Îsraîlê bi kabîneya Natanyaho, 
serketinek mezine jêre û bersivek e bi 
rexnegir û dijberên hikûmeta wî ku 
niha şûn de bi moral û cesûriyek 
zêdetir ve li hemberî wan de bisekine. 

Natanyaho wekî rêberê parta 
tundajo ya Lîkod, bi hizba nermrew a 
Kadîma bi rêberiya Şaol Mofaz re 
hevalbendiyek bidest xistin ta ku li rex 
partiya Îsraîl Bîtna bi rêberiya 
Awîdigor Lîbirmen û Partiya tundajoya 
mesebî a Şas, bi rêberiya Elyaho Yeşay 
yek ji radîkaltirîn hikûmetên di dîroka 
Îsraîlê de pêk anî û kabîneyek berfireh 
û pir alî û bi piştewaniyek xurttir li 
Parlimana Îsraîlê (kinsêt) de pêk bîne. 

Aliyê din yê hevalbendiya Kadîma - 
Natanyaho 

Kinêst (Parlimana Îsraîlê) xwediyê 
120 korsiyan e û partiya Kadîma 
xwediyê 28 endaman. Lîkod 27 korsî, 
Îsraîl Bîtna 15 kursî, Partiya şas 11 
kursî, partiya hevlabend ên Tewrat û 
Yehûdiyet jî xwediyê 5 kursiyan e bi 
hinek partiyên biçûk re. Niha 
mezintirîn partiya rexnegir û rikeberê 
hikûmetê li Kinêstê de hizba Karker e 
ku tenê 7 kursî hene. Bi hevalbendiya 
nû re sercem 94 kursî li Kinêstê de 
piştewanê hikûmeta hevalbendî in bi 
rêberiya Natanyaho. 

Şaol Mofaz li dor vê hevalbendiyê re 
dibêje: Ev firaksiyona 94 kesî li Kinsêtê 
de dikare zêdetir alîkariya Îsraîlê bike 
bona ber bi rûbûna bi girift û pirsên 
pêşerojê. Li hemberî vê îtilafê deŞilî 
Yakmovîç, seroka pratiya Karker 
serbarê rexneyên tûj ji vê hevalbendiyê, 
ragihand ku tu kes Natanyaho û Mofaz 
bawer nake û hikûmeta nû bi hikûmeta 
herî tirsenok û radîkal li dîroka siyasî a 
Îsraîlê de da zanîn. Herweha da zanîn 
ku bi tevlîbûna Kadîmayê bi Hikûmetê 
re, jiyê opozîsyon bûn û rexneyên 
çewaşekarane ji hikûmeta natanyaho 
derbas bû. 

Ji aliyê din ve jî Tisîpî lîvnî, wezîra 
karê derve ya berê û seroka berê ya 


hene. 

Kabîneyek yekgirtî û şeranîtir li 
dijî îranê 

Natanyaho berî wê ku li hizra 
hilbijartinek pêşwext yan 
hevalbendiyek nû re be, dest bi jikar 
avêtina kesatî û moreyên rexnegire 
siyasetên hikûmetê kir. 

Destpêkê de Moîr Dadgan, serokê 
berê yê Mosad'ê ku çendîn caran 
siyasetên derekî ên hikûmeta 
Natanyaho bi taybetî derheq îranê 
rexne kiribû, ji kar avêt û li cihê wî 
de Tamîr Pardo, ku berevajî Dadgan, 
xwaziyarê êrîşa leşkirî li dijî îranê ye 
destnîşan kir. 

Herweha Natanyah, Gabî 
Eşkenazî, serokê sitada hevbeş a 
Artêşa Îsraîlê ku ji dijberên êrîşa 
leşkirî bû li dijî îranê, xanenişîn kir û 
Yoaf Galant, fermanderê 
operasiyona Îsraîlê bi dijî "Xeze”yê li 
sala 2009'an xiste ciyê wî. 

Renge wiha bê berçaw ku 
xurtbûna hevalbendiyek weha dê 
bikare ji tundrewiyên hikûmeta 
Natanyaho kêm bike, lê bi nihêrînek 
kurt bi ser karnameya Şaol Mofaz re 
xuya dibe ku hevalbendiya niha 
pêtir dişibe hevalbendiyek dijî aştiyê 
bi Filistîniyan û nemaze şerxwaztir li 
dijî îranê. 

Çunku Şaol Mofaz ku li hikûmeta 
Ehod Olmêrt de wezîrê Berevaniya 
Îsraîlê bû, ji kesên yekem bû ku bas 
ji êrîşa ser îranê kir.Niha pirsiyarek 
tê pêş ku ew kesên ku bi salan li 
astên herî bilind ên Îsraîlê de 
berpirsatî hebûne û niha li hemberî 
siyasetên hikûmetê de bûne 
rexnegirên tund, çawane ku piraniya 
endamên Kinsêtê nasyonalîstên 
tundrew yan mesebiyên radîkal pêk 
tîne? Çi bûye ku partiyên nermrew 
ên weke Karker îro rojê bi tenê 7 
endam li Kinsêtê de hene li halekê 
ku partiyên tundajo pêkhînerê 
mezintirîn firaksiyonan li Kinsêtê de 
ne? Serbarê gefên li ser Îsraîlê bi 
taybetî ji hêla rejîma îranê ve, lê 
wekî xuya Îsraîl jî tûşî 
nejadperestiyê bûye. 



















Agirî 


Civakî 

Jiyan di bin sîbera hikûmetên 

dîktator de 



Ferşîd Neqşefken 


Li welatên ku ji aliyê hikûmetên 
dîktator ve tên kontrolkirin, grûpên 
leşkerî, takekesên desthilatxwaz, 
kesayetiyên xwedî pile û 
berpirsiyariyên mezin û saziyên 
siyasî yên ku îdeolojiyên taybet 
hene, hewilê didin raman û 
xwestekên xwe li ser civatê û aliyên 
din ferz bikin. Ji bo gellek civatên 
cîhanê wek Kurdistana îranê hêj 
mafên destpêkî yên mirovî di hemû 
warên jiyanê û mafê beşdariya 
siyasî tên binpêkirin û mîna tê 
xuyakirin di pêşerojê de jî û heta ev 
desthilata niha mabe, dê berdewam 
bên perçiqandin. 

Di çarçoveya desthilatra 
pirraniya hikûmetên dîktator de, 
kerameta mirovan tê binpêkirin. Ev 
keramet pêk tê ji dabînkirina 
pêdiviyên maddî yên mirov û ji 
aliyê din jî pêkanîna atmosfereke 
siyasî ya takekesî ye ku bi 
nirxandina wê qas ji nifûsa cîhanê 
ku di rewşa siyasî ya dîktator de 
jiyan dikin, statuyek rastîn li xwe 
digire. 

Niha di hemû cîhanê 38 welat û 
12 herêm hene ku di çarçoveya 


desthilata wan de astengên xurt ên 
siyasî hene. Ji xeynî Herêma 
Kurdistanê ku niha bi awayekî 
federal birêve diçe, her 3 parçeyên 
din ên Kurdistanê di nav wan 
herêman de cîh girtine. 

Ligel ku hejmara welatên azad di 
deshsalên dawî de zêde bûne û 
pêvajo pêşve çûye, lê ev guman û 
tirsa herdem heye ku di encama 
wan guhertinên lezgîn û bingehîn 
de, hindek ji van dever rê û 
pêvajoyek berevajî demokrasiyê û 
azadiyên demokratîk bigirin pêşiya 
xwe û gellek corên nû yên 
dîktatoran tecrube bikin. Mîna 
şoreşa gelên îranê ya sala 1979'an 
ku di vî welatî de pêk hat û d encam 
de dewletek nû hat ser desthilatê ku 
di hemû beşên îranê de mafên 
neteweyî hat binpêkirin bi awayekî 
sîstematîk. Pêvajoya bêparkirina 
neteweyên ne Fars li îranê awayek 
qanûnî li xwe girt ku mixabin 
pirsgirêka dîktatoriyeta kûr û 
bingehdar di vî welatî de pêşan 
dide. 

Li pirr welatan, xelk bo heyamê 
çendîn dehsalan û heta sedsalan di 
bin sîbera desthilata hikûmetên 
zordar û stemkar ên navxweyî û 
biyanî de dihatin çewisandin. Xelk 
di çarçoveya van hikûmetan dihatin 
bişaftin û sîmîlekirina sîstematîk. 

Ev bûne komên wisa ji hev cudakirî 
ku nekarin ji bo gihîştin bi 
armanceke hevbeş hev bigrin û 
yekîtiya xwe biparêzin. Nekarin 
baweriyê bi hev bînin yan bi planên 
xwe pêngavek erênî bavêjin, loma 
di rewşek wiha de xelk qels û lawaz 
dibe û baweriya bi xwe hebûna xwe 
ji dest dide û hêz û şiyana 


berxwedanê di nav îradeay wan de 
ji nav diçe. Xelk bi qasekê hest bi 
xof û tirsê dike ku nerazîbûn û 
nifreta wan ji destilata dîktatoriyê û 
hêviyên xwe bo azadiyê bînin 
ziman, heta li cem heval û xizmên 
xwe jî bide xuyakirin. Di vê rewşê 
de xelk rûbirûyê vê gumanê dibe ku 
ger bixwazin bi awayekî pratîkî li 
ser berxwedana giştî bifikirin, 
ditirsin û dibêjin : « Gelo ma 
berxwedan feydeya wê heye ? » 

Xelkek wisa tercîh dide ji dêlva 
peydakirina bersiva vê pirsê, jiyana 
xwe bê armanc û bê dîtina 
pêşerojek geş û hêviyên çêkirina 
jiyanek bextewerane û azad 
berdewam bike û bi derd û elemên 
vê rewşê bijî. Her wek Charlez 
Stwart Parnel di sala 1879'an de, li 
civîna îrlandiyên nerazî û girevgirtî 
li dijî kirêwergirtinên Îngilîstanê 
got: « Girêdayîbûn bi dewletê tu 

feydeyek nîne, pêwîst e hûn bi 
îradeya xwe piştrast û girêdayî bin 
û li kêleka hev alîkariyê bidin hev, 
kesên ku jar û lawaz in piştgiriyê 
bidin wan. Peywendiyek xurt di 
navbera hev de çê bikin, xwe 
organîze bikin û divê hûn serkevin, 
ji ber ku desthilata dîktator nikare 
bidome.» 

Loma gelên ku li jêr desthilata 
hikûmetên dîktator de jiyanê dikin, 
divê xurt û xwedî îrade bin û nabe 
rê û derfet ji dîktatoran re bê dayîn 
heta bi awayekî demdirêj desthilatê 
bigrin dest xwe. Ezmûnan nîşan 
daye ku hikûmetên dîktator ne 
xwedî temenk dirêj in, heta 
hikûmetên dîktator ên îroyîn pitir 
lawaz û qels in, pirr hêsan e ku li ser 
xalên wan ên qels kar bê kirin û 
hêza dîktatoriyetê bê ji holê rakirin, 
ligel ku tenê rêçareya 
berdewamkirina desthilata xwe ya 
reş û tarî di serkut û qirkirinê de 
dibînin. 



Bi 900 Milyon beşdaran, 

facebook weke sêyemîn welatê herî mezin ê cîhanê 

hat nasandin 


Tora înternetî ya Facebookê bi 
hebûna 900 Milyon şarûmendên 
xwe, kariye piştî welatên Çîn û 
Hindûstanê weke sêyem welatê 
herî mezin di cîhanê de xwe bide 
nîşandan. 

Li gor serjimêriyan aliyê kêm 
nîva şaromendên Facebook'ê, di 
rojê de carekê seredana vê tora 
civakî dikin, herweha li gor 
zaniyariyan jî pitir ji nîva 
karberên înternêtê facebookê 
bikar tînin, û ji her heft deqeyên 
xwe de ku di roj de întêrnêtê 
bikar tînin, deqeyekê di nava 
facebookê de derbas dikin. 

Amerîka weke beşdarê sereke 
di Facebookê de, xwediyê 169 
milyon kesane ku di wê tora 


civakî de beşdar in. Hindûstan bi 51 
milyon kesan, Birizîl bi 45 Milyon kesan, 

Mekzîk bi 20 Milyon kesan û Endonêzî bi 
11 Milyon kesan li gor amaran di tora 
civakî a Facebookê de beşdar in. 

Lê di welatê Rûsiyayê de taybet e, û 
torên din bi ser Facebookê de zal in, û 
herweha li welatê Çînê Facebook hatiye 
qedexe û bilokekirin, û li welatên Japon, 

Koreya Bakûr, Viyetnam û Lehistanê de, li 
gor nûçeyan karberên torên din ên civakî 
ji Facebookê zaftir in. 

Xala herî balkêş ew e ku dewlemendên 
herî ciwan ên cîhanê karîne li riya 
facebookê bibin xwedî serwetên zaf, weke 
Mark Zakêr Bêrg û Dastên Mosko Wîtzê 
28 salî, ku di facebookê de hevpar in. 300 milyon wêne tên belavkirin û pitir ji 488 milyon kes di rojê de bi 

mobîl û dataya xwe, diçin nava welatê facebookê. 

Di facebookê de, di her rojekê de pitir ji 



















Hevpeyvin 


Agirî B 

Ce'fer Hesenzade naskirî bi Ce'fer beg, kurê Ehmed, di sala 1327'an 
(1948) li herêma Armirdeya ser bi bajarê Banê hatiye dine,û piştî şoreşa 
gelên îranê çeka pêşmergatiyê hilgirtiye, û heya niha jî di nav refên PDKÎ 
de xebat û tekoşînê dike. 



Cefer Hesenzade bîrewerî û 
serpêhatiyên xwe ên 
pêşmergatiyê weha bi me re 
parve kirin: 

"Di temenê zarokatiya xwe de, 
bi cotyarî û kasibiyê ve mijûl bûm 
heya temenê min gehişte 18 
saliyê, piştî wê ez çûm leşkeriyê. 

Di serdemê rejîma pasatiyê û di 
sala 1352'an de min leşkerî bidawî 
anî, û ez vegeryame mala xwe. 

Min karê cotyarî û kasibiya 
xwe domand heya ku şoreşa gelên 
îranê dest pêkir, û min jî weke 
gelek kesan hest bi kêm û kasî, û 
zulm û sîtema rejîma paşatiyê li 
ser netewa Kurd kir, lewma jî 
digel şehîd îzet ku birayê hevjîna 
min bû, rolê xwe wek her kesî di 
şoreşa gelên îranê de lîst. 

Kak Cefer di doma axaftinên 
xwe de weha dibêje: "Min wê 
serdemê PDK îranê bi başî nas 
nedikir û herweha şoreşa salên 
46-47'an jî bi başî nedihat bîra 
min û heta rejîmê jî vê serdemê 
digot ku çekdarên şoreşa 46 - 
47'an diz û çete ne. Piştî şoreşa 
gelên îranê ku PDK îranê dest bi 
xebata xwe kir, xizmek me bi navê 
Sofî Ehmed ku di şoreşa 46-47'an 
de beşdar bibû, beşdariya di nav 
refên PDK îranê de weke rêya herî 
baş bo çereseriya doza gelê kurd û 
rizgariya ji zulm û zoriyê ji me re 
bas kir. 

Piştre di cejina 25'ê Gelawêja 
sala 1358'an de, wek yekem car di 
kar û bar û cejna partiyê de ez 
beşdar bûm, piştî heyamekê ku 
Komîte li Kurdistan û bajarê Banê 
hatin avakirin, em sê çar kes bûn 
ku me bo yekem car navê xwe 
weke endamê PDK îranê nivîsand. 
Di dû de piştî midehekê Sitada 
Muşterek (nawenda hevpar) li 
bajarê Banê hat avakirin û min bi 
awayekî fermî weke pêşmergê 
PDK îranê, çek hilgirt û heya niha 
û heya roja ku dimirim, ez di 
xizmet partiya xwe ya xweştevî de 
me". 

Ce'fer Beg derheq bidawî 
hatina şerê îran û îraqê jî weha ji 

“Min di gundekî de 
pirsyara Caş û Pasdaran ji 
xelkê kir, di bersiva min de 
keçek hate pêş û got; tu 
ferqek di navbera we û 
pasdaran de tune!! min jê 
pirsî çima? Got jiber ku Dr. 
Qasimlo hertim dijî rêdînê 
bû, û niha piştîşehîd 
ketina wî, we rêdîn 
daniye". 



Agirî re axivî: "Dema ku agirbesata navbera 
îran û îraqê hat ragehandin, kadr û 
pêşmerge nîgeran bûn. Encama agirbestê bû 
ev ku rejîma îraqê givaşê bixe ser binke û 
baregehên me di îraqê de. Piştî wê nûnerê 
me li Bexdayê wate Kak Xefûr Hemzeyî hat 
Qendîlê û got ku hikumeta îraqê du meh ji 
me re diyarî kirine û ragehandiye ku dibe 
hûn herne nava kempan de. Em sê kes çûn 
xizmet Dr. Qasimlo û me pirsyara vê rewşê 
jê kir, Dr. Qasimlo şokolat dan me û got; eva 
şiriniya bidawîhatina şerê îran û îraqê ye, û 
taliya wê jî ew e ku heya du salên din çi 
naqewime, lê piştî du sala wê asoyek ji 
kurdan re peyda bibe. Piştî du sala gotina Dr. 
Qasimlo rast derket û raperîna sala 1991'an 
li Kurdistana îraqê de pêk hat, û Kurd 
derbasî qonaxek nû ya jiyana siyasî ya xwe 
bûn. Ce'fer Beg ji Agiriyê re weha axavtina 
xwe domand: "Bîreweriya herî nexweş di 
pêşmergatiya min de ku tu caran li bîra min 
naçe, ew e ku sala 1368'an, em di navbera 
Bajarên Seqiz û Banê de mijûlî karê siyasî û 
rêxistiniya xwe bûn, ku xeber dane me ku 
Dr. Qasimlo şehîd kirin. Lê bîreweriya xweş 
ku di temenê pêşmergatiya min de rû daye, 
ew e ku piştî şehîdkirina Dr. Qasimlo, 
Melbenda du û hêza Arbaba bi hevre 
cewleyek ewlehî û siyasî li dewerên Bokan û 
Miyandoawê pêk anîn. Em li bajarê Bokanê 
ber bi gundekê çûn û di gond de min 
pirsyara Caş û Pasdaran ji xelkê kir, di 
bersiva min de keçek hate pêş û got; tu ferq 
û cudahî di navbera we û pasdar û caşan de 
tuneye, em pir nerehet bûn û min jê pirsî 
çime? Got jiber ku Dr. Qasimlo hertim dijî 
rêdînê bû, û niha piştî şehîd ketina wî, we jî 
rêdîn heye. 

Piştî vegeriyana me bo binkeyên partiyê, 
seba axaftina wê keçê berpirsên partiyê 
biryar dan ku her kesek rêdina xwe netiraşe, 
wê ji partiyê bê derxistin. Lewra hemû kadr 
û pêşmergeyan rêdînên xwe lêden. 



Seîd Meqrozî naskirî bi Seîd Hewramî, kurê Ce'fer, sala 1328'an 
li li gundê Dere Hecîc, ya ser bi bajarê Nodşê ji dayîk bûye, û heya 
niha jî bi moralek bihêz xebata xwe li nav PDKÎ de didomîne. 


Kak Seîd jî weke piraniya 
ciwan û xortên din ên kurd li 
îranê, her di despêka 
nûciwaniya xwe de ji bo 
dabînkirina bijîva jiyana xwe û 
malbata xwe dest davêje 
cotyarî, Baxevanî û kesabeta ser 
sînorên îraqê, paşan bo kar û 
kasibiyê rû li bajarên din ên 
îranê weke bajarên Bender 
Ebas, Abadan, Tehran û ...hwd 
dike. 

Seîd Hewramî ji Agiriyê re 
weha axivî: "Dema wê hatibû ku 
ez herim leşkeriyê, lê min hez 
nedikir ku ez xizmetê ji rejîma 
zalim ya paşatiyê re bikim, 
lewra heyamê pênc salan min 
her carekê ku dihatin min 
bigirin û bibin leşkeriyê, min 
500 tûmenê wê demê weke 
bertîl dida wan, û heya 
heyamekê desta ji min 
dikişandin. 

Dema min li bajarên cur bi 
cur ên îranê de kar dikir û ez 
vedigeriyame Kurdistanê, min 
gelek hest bi paşveman û 
bêparkirina kurdistanê li çav 
herêmên din ên îranê dikir, ew 
xuyakirina cudahiyan ku di 
navbera Kurdistanê û herêmên 
di ên îranê de hebûn, bûne 
despêkek ku ez bikevim hizra 
xebat li dijî zulm û zora rejîma 
hakim bi ser kurdistanê de, û di 
Buhara sala 1358'an de, min 
program û peyrewa navxwe a 
PDKÎ dît, û min hêvî û armancên 
xwe têde dîtin, lewra bi awayek 
fermî di heman salê de ez bûm 
pêşmerge. 

Kak Seîd dibêje di heyamê 
pitir ji 30 sal temenê 
pêşmergatiya xwe de min gelek 
rojên nexweş, bi êş û xem dîtine, 
weke şehîd ketina du birayên 
xwe bi navên Ebdulrehman û 
Se'dulla û birayê hevjîna xwe, lê 
dibêje roja herî naxweş a jiyana 
min li Qendîlê bû, roja 
şehîdkirina rêberê navdare 
kurd, Dr. Qasimlo, ku di rastî de 
zirarek gelek mezin bû ku li 
cesteyê partiya me û gelê kurd 
ket". 

Kak Se'îd weke bîreweriyek 
xweş di temenê pêşmergatiya 
xwe de dibêje ku li ciheke 
Qendîlê de bi navê Gewredê 
kongireya PDK îranê pêk hat û 
ez jî weke çavdêrê kongirê li wir 
bûm, di roja duyem a kongirê de 
şehîd Dr. Qasimlo got ku ez we 
xatircem dikim ku tu caran gelê 
kurd û PDK îranê di gel 
aşbetaliyê ber bi rû nabe, eva 
xeberek xweş bû, ku me bihîst. 

Seîd Meqrozî: 
niha serdemê xwendin 
û şerê pênûsêye, lewra 
xwendina xwe bi başî 
bidomînin 



Herweha di sala 1361'an de, em bo 
me'muriyeta partiyê de çûn 
Şêwecoyê, û li wir me daxwaza 
dîtina Dr. Qasimlo kir. Di dema 
hevdîtinê de hevalan di gel 
Dr.Qasimlo axaftin kirin, û pirsiyar 
û nêrînên xwe anîne ber bas, dema 
goviya min hat, Dr. Qasimlo got; 
kurê baş tu çi dixwazî? Min ji 
pirsiyara dîplomasiya Partiyê di 
derveyî welat kir, lê Dr. Qasimlo 
hindekê mat ma, û paşan got ku 
heya niha kêm kesan pirsiyarek 
han kiriye û ji min pirsî ku gelo 
xwendewariya te heye? Min got 
nexêr, û paşan bersiva pirsiyara 
min bi xebera anîna pizîşkên 
biyanî bo çareseriya birîndarên 
şer û karkirin di nexweşxaneyên 
partiyê de da. 

Birêz Seîd Hewramî di dawiya 
axaftina xwe de dibêje ku, piştî 33 
sal xebat di refên PDK îranê de bi 
heq dizanim ku daxwaza 
pêşveçûnê ji rêberiya partiya xwe 
bikim û herweha daxwaz ji xortên 
kurd dikim ku niha serdemê 
xwendin û şerê pênûsê ye, lewra 
xwendina xwe bi başî bidomînin û 
mafên xwe ên rewa weke gelê 
blindest ê kurd bi başî binasin û 
destnîşan bikin, paşan di pêxema 
bidestveanîna wan armanc û 


mefên netewî, xebata pêwîst bikin. 

































Bajar bi Bajar 


Agirl ® 


Bajarê Urmiye 






Bajarê Urmiyê berê wekeyek ji mezintirîn navendên zanistî û olîhatiye hesibandin, ku 
împeratoriya Romê ji bo destpêregihîştina bi Azerexşê mezin, Azergeşseb û paytextê 
Havînî ê Sasaniyan çendîn caran li vî bajarî re derbas bûne. Bajarê Urmiyê çendîn egît 
pêşkêşîgelê Kurd kirine ku bi nav û dengtirînê wan, Emîrxanê Biradost û Dr. 
Ebdulrehman Qasimlo, Niho Şikak in. 



u 


Mecîd Cinîkanlû 

rmiye bajarekî Rojhilatê 
Kurdistanê ye. Rojavayê 
wê Bakûrê Kurdistanê ye 
û rojhilata wê, gola 
Urmiyê ye. Başûra wê 

bajarê Şinoyê ye. Li herêmê de Kurd, 
Asûrî, Azerî û Ermenî jiyanê dikin. 
Nifûsa Parêzgehê 2496320 Kes e, û 
rûberê wê 27059 KM û Nefûsa Bajarê 
Urmiyê 825000 Kes e, û rûberê wê 
5899 KM. 

Bajarê Urmiyê ji herêmên Dol, 
Geliyê Qasimlo, Mirgewer, Tirgewer, 
Deşt, Soma, Biradost, Kinarberoj û 
Enzelê pêk hatiye. 

Urmiye û wateya wê 

Rûberê bajarê Urmiyê qasî 5899 
kîlometroyan e, ku li Bakûra Rojava a 
îranê û Rojhilata Kurdistanê hilketiye. 
Şaristana Urmiyê ji bakûr ve tevî 
bajarê Selmas, ji Rojava ve tevî tevî 
Kurdistana Bakûr, ji Başûr ve tevî 
bajarê Şino û ji Rojhilat ve tevî gola 
Umriyê cîran e. Bajarê Urmiyê ku 
rûberê wê qasî 42.7 kîlometran e li 
kêleka gola Urmiyê ye. Ji şûnwarên 
dîrokî ên bajarê Urmiyê em dikarina 
qala wan cuhan bikin: Goy Tepe, Girê 
Hesenlû, Avahiya Mizgewta Cami'e, 
Kilîsaya Nene Meryem, Aramgeha 
Gunbed, îmamzade, Kela Bêrdûkê, 


Kela Dimdim, Kela Simayîlaxayê 
yekem, Kela Simayîl axayê Şikak. 
Herweha gola Urmiyê jî giringiyek 
taybet daye bajarê Urmiyê. Gola 
Urmiyê 4810 Kîlometra şargoşe ye. 
Zêdetir ji 120 giravên wê hene ku 
herî mezin girava Şahî (kebûdan)e. 
Li gorî çavkaniyên Evistayî navê 
bajarê Urmiyê li destpêkê de Çîçest 
bûye ku piştre guherîn bi ser de 
hatiye û bûye Urmiye. Serbarê vê 
çendê hebûna Zerdeşt pêxmberê 
îrana kevnar li Urmiyê bi xwe ji 
sedemên girîngiya wê herêmê ye. 
Zerdeşt xwediyê du pirtûkan bi 
zimanê Kurdî bûye ku pirtûkên han 
li ser çermê Gamêşan hatiye 
nivîsandin. Herweha egera hebûna 
qebrê dayîka Zerdeşt li gundê Enbê 
li 25 kîlometriya bajarê Urmiyê li 
herêma Tirgewer bi xwe nîşanderê 
vê rastiyê ye. Hebûna navên 
Evistayî ên gundên herêmê weke 


Mawane, Sîlvana, Dezgir û...hwd 
bi xwe nîşanderê nasnameya 
dîrokî û pîrozbûna wî bajarî ne. 
Li gorî hinek çavkaniyan Urmiye 
navek Siryanî ye, û tê wateya 
bajarê Avê. 

Bajarê Urmiyê berê weke yek 
ji mezintirîn navendên zanistî û 
olî hatiye hesibandin, ku 
împeratoriya Romê ji bo 
destpêregihîştina bi Azerexşê 
mezin, Azergeşseb û paytextê 
Havînî ê Sasaniyan çendîn caran 
li vî bajarî re derbas bûne. Bajarê 
Urmiyê çendîn egît pêşkêşî gelê 
Kurd kirine ku bi nav û 
dengtirînê wan, Emîrxanê 
Biradost û Dr. Ebdulrehman 
Qasimlo, Niho Şikak in. Her çend 
ku Urmiye çendîn caran ketiye 
ber êrîş û talankirina neteweyên 
biyanî, lê hêj nasnameya xwe a 

Kurdistanî parastiye û xebata xortên 
gelê Kurd ji bo azadiya wê ji çengên 
dagirkeran dê her berdewam be. Her 
çend ku li wî bajarê de du neteweyên 
serekî yên Kurd û Azerî dijîn, lê dîrok 
mezintirîn şahîdê Kurdistanîbûna wî 
bajarî ye ku helbesta Dim Dim jê re 
hatiye gotin. 

Hatina îla Efşar bo bajarê 
Urmiyê û guherîna demografiya 
herêmê 

Dûrxistina bi kom a bi hezaran 
malbatên îlên Kurdan ên herêma 
Urmiyê, bo Xorasana Bakûr û piştî wê 
şikesta terajîdî a îlên Biradost û 
Mukrî û girtina kela Dim Dim û 
kuştina mezinên Kurdan û pareke zaf 
ji alîgirên Emîrxanê Biradost 
(Lepzêrîn) û tevkujiya îla Mukiryan, 
gişt bûne destpêkek bona guherîneke 
bingehîn di pêkhateya akinciyên vê 
herêmê û di encam de guherîna 
demografiya herêmê bi qazancê 
nexweciyên vê herêma Kurdistanê. 

Di encama van bûyeran û 
guherînên di warê aborî, civakî, 
siyasî, Kurdan ji bilî evê ku pareke zaf 
ji hêza xwe a mirovî û madî ji dest 
dan, di berhevdanêt herêmê de jî 
wekî berê xwedîhêz neman û hêza 
desthilatdariyê jî ji dest dan ku pêştir 
di destê mezinên Kurdan de bû. 

Dema ku şah Ebas li ser text rûnişt, di 
şerê Bexdayê de ji cesuriya Efşaran, 
Şah Ebbas ji hêza vê îlê agehdar bû, 
yek ji mezinên vê îlê bi navê Kelbelî 
xwest û navê Xan pê bexşî û ferman 
dayê ku îla ji hev belavbûyî a Efşar 
kom bike û wan bibe danê Urmiyê di 
ciyê Kurdan de. 

Kurd li Urmiyê bi salane ku dijîn 
û niha bi derbasbûna zeman ev 
aloziyên berê namane, lê rejîma îranê 
hertim dixwaze bi çêkirina 
pirsgirêkan Kurd û Azeriyan berde 
cane hev. Lê bi zanîn û têgihiştan 
Kurdên welatparêz û Azeriyên 
rûnakbîr ev pilan ser nagirin. 

Kurdên Urmiyê li bajêr de bi 
zehmet û xebata welatparêzan 
Enîstîtoyek bi navê Ehmedê xanî ava 
kirine, ku Karê çandî dike. Herwusa li 
derveyî Welat rêxistinek bi navê 
Civaka Asti Û Pêşveçûna Kurdistanê 
(CAPK) ava kirine. 

Sirgûn û Wêjeya Kurdî 


Gelo qedera 30-40 
melyon Kurd e, ku ta roja 
îro bê dewlet maye ?! 

An qedera wî ye, ku 
çapemenîya wî di sirgûnê 
de avisbûye û di sirgûnê 
de zaye ?! 

Wek ku diyare, 
destpêka rojnamegeriya 
Kurdî bi rojnameya 
(Kurdistan: 1898) destpê 

dike Konê Reş 

Ev rojname jî, li Stenbolê, di sirgûnîyê de, avis bûye û 
di sirgûnîyê de li Misrê bajarê Qahîre zaye. 

Wiha jî, çapxaneya Kurdî. Ewa ku rehmetî Hisîn Hiznî 
Mukeryanî di sala 1915 an de ji Almanya anî û li bajarê 
Helebê danî û pê kovar çapkirin. Ew jî di sirgûnê hat 
dîtin. 

Doza çapemeniya Kurdî, (kovar, rojname, pirtûk û 
radyo...) hişyarkirin û belavkirina zanînê ye di nav gelê 
Kurd de. Hem jî rizgarkirina zimanê kurdî û rizgarkirina 
gelê Kurd e.. 

Roja îro, ji bo vê armancê; hişyarkirin, zanîn û azadiya 
gelê Kurd, bi dehan kovar û rojnameyên Kurdan li dervî 
sînorê Kurdistanê, di sirgûniyê de têne weşandin. 

Gava em li dîroka Kurdan ya kevin û nû mêze bikin 
emê bibînin ku, ew kesên ku doza mafê gelê Kurd kirine 
û dikin, ji neçarî dûrî welatê xwe ketine, di welatê 
biyanîyan de jiyane û di wê biyanîyê de kar û xebat 
kirine. Rojname, kovar û pirtûk weşandine, ji ber ku di 
welat de ew delîve nedîtine ku bi zimanê dê û bavê xwe 
kovar û rojnameyan biweşînin; gava ku em başûrî 
Kurdistanê ji vê mijara xwe bidin alîkî. Ji ber ku 
dewletên welat dagir kirine tu carî ew delîve nedane 
Kurdan ku Kurd bi rengekî berfireh û azad çapemeniya 
xwe biweşînin. 

Ji ber vê yekê jî çapemeniya Kurdî di welat de maye 
paşketî û ya heyî jî di sirgûnê de pişkivîye û mezin bûye. 

Di vir de ez dixwazim navê çend kovarên ku di sirgûnê 
de derketine û derdikevin ji xwendevanan re raxînim: 

- Kurdistan a mak / Qahîre. 

- Rojî Kurd, Jîn / Stenbol. 

- Hawar, Ronahî / Şam. 

- Stêr, Roja Nû / Beyrût. 

Ji sala 1991'ê û bi vir de, careke din Stenbol bûye wek 
sala 1908'an û heyamê meşrûtiyetê ji çapkirina kovar, 
rojname û pirtûkên kurdî re. Ji wan weşanan: 

- Welat, Welatê Me, Azadiya Welat, Dengê Azadî, Ronahî, 
Medya Guneşî, Newroz, Deng, Rewşen, Zend, Nûbihar... 
Belê, li Ewrûpa jî bi taybetî piştî derbeya 1980'î, 
çapemeniya Kurdî li wê hêlê gelekî geşbûye, ji wê 
çapemeniyê: 

- Kurdistan Press, Armanc, Hêlîn, Wan, Berbang, Nûdem, 
Çira, Dugir, Roja nû, Bîrnebûn li Swêdê. 

- Hêvî û Kurmancî, li Fransa. 

- Axîna Welat, li Rûsya. 

- Riya Taze, li Yekîtiya Sovyêta berê û îro li Ermenistanê, 
Yerîvanê, rojnameya Riya Taze heye, Ji sala 1930'î ve û 
heta 1937an û piştre jî ji sala 1955'an û heta roja îro. 

- Têkoşer, Li Beljîka, kovara kurdî a sê mehî, 1979-1995 
(Komela Têkoşer, Yekîtiya Karker û Xwendekarên Kurd 
li Beljîka) 

- Bultena sêmehî ya bi Kurdî, Fransî, Hollandî û Îngilîzî: 
1989 - 1995 (Enstitutya Kurdî ya Bruksêlê) ya ku 
dewama Têkoşer e, di weşîne. 

- Bultena sêmehî ya van her çar zimanan: Kurdî, Fransî, 
îngilîzî û hollendî, Buroya Kurdî ya Pêwendî û 
Agahdariyê Li Bruksêlê, Beljîka, diweşîne.. 

- Havîbûn, Hîwa û Avesta Kurd, li Almanya. 

- Ala, li Holenda. Û hwd. 

Her weha gelek kovar û rojnameyên Kurdî yên din li 
seranserî ewrûpa û Amerîka derdikevin. Hem jî, li 
Kurdistanê û dervî Kurdistanê bêtir ji 2000 malperên 
enternêtî hene... 


Mirov dikare bibêje, ku ji 80-90% ji çapemeniya 
Kurd li dervî welat derdikeve, gava em başûrî 
Kurdistanê jê derînin. Ew jî bi saya ronakbr, 
rewşenbîr û siyasetmedarên Kurd e; ewên ku ji neçarî 
derketine - wek ku me li jor jî nîşan kir - û di welatê 
biyanîyan de bi cî û war bûne, lê tu carî pêwendiyên 
wan ji welat û welatiyên wan nehatiye birîn; û wan 
lehengan di mercên çetîn û dijwar de çapemeniya xwe 
gihandiye hundirê welat, xelkên welat jî xwendiye û 
dixwîne, hem jî peşdarî tê de kiriye ji rojnameya 
(Kurdistan) a dayik bigre û ta roja îro. 

Lê li ser rola wê çapemeniyê, di hişyarbûna gelê 
Kurd de mirov dikare van xalan raxîne: 

1- Bi saya rojnameya (Kurdistan:1898) ê, zimanê 
Kurdî bû zimanê xwendin û nivîsandinê, tevî ku Cizîrî, 
Xanî û Feqê Teyran helbestên xwe bi zimanê Kurdî 
danîbûn, lê ta wê hingê zimanê Kurdî nebibû zimanê 
nivîsandinê. 

2- Bi saya kovara (Hawar: 1932)ê, alfabêya Kurdî ya 
latînî ji zimanê Kurdî re hat berhevkirin, roja îro 
piraniya Kurdan pê dinîvîsin. 

3- Bi saya kovara (Roja Kurd: 1913) ê, pexşana Kurdî 
serê xwe hilda û yekemîn çîroka Kurdî di vê kovarê de 
hat weşadin, ew jî bi pênûsa rehmetî Fûat Temo bû. 

4- Çapemeniya sirgûnê wek çirayeke geş bû, Kurdan 
xwe li dor danhev û bi rêka wê, gelê Kurd ji gelek 
nexweşî û nezanîyan rizgarbûn. 

5- Çapemeniya sirgûnê, beşekî mezin ji zargotin û 
dîroka Kurdan parast, ku ew çapemenî nebûya, dibe 
ku gelek bûyerên dîrokî û zargotina gelêrî winda bûba 
û şaş bihata nivîsandin. 

Bi wateyeke din çapemeniya Kurdî gelek belge û 
dukoment ji wendabûnê parastin. 

6- Bi saya çapemeniya Kurdî û kesên ku xwe di ber de 
westandin. dengê gelê Kurd û bindestiya gelê Kurd di 
Ewrûpa û Emerîka de belav bû. 

7- Çapemeniya sirgûnê gaziyek bû ji gelê Kurd re, ku 
çavê xwe li cîhana zanyarî veke, li dûv zanînên nû di 
cîhanê de bilive û serwext be. 

Nexasim ji aliyê teknolojî ve û dawî ku gelê Kurd jî 
tevî karwanê gelan bibe, di şaristanîya mirovahîyê de. 

8- Bi saya çapemeniya sirgûnê gelê Kurd di welatê 
xwe, de li berxwe da û ji desthilanîn neket. 

Tevî ku dagîrkeran divîbûn Kurdan asîmîle bikin û 
wan di nav xwe de bihelînin û nema bikin.. Her û her 
wê çapemeniyê hewil dida ku gelê Kurd dostaniyê bi 
gelên cîran re bike, nemaze yên bindest û azadîxwaz. 

9- Çapemeniya sirgûnê dijî rêjîmên paşverû sekinî, çi 
Ereb, çi Faris û çi Tirk. Û doza biratiyê bi gelên van 
netewan re kir dijî desthilatderên stemkar û rêjîmên 
xwînmij û kedxwar. 

10- Çapemeniya sirgûnê roleke giring dilîze di 
aşkerkirina zilm û zor û hovîtiya ku li ser gelê Kurd 
tête meşandin... 

Di dawiya vê kurtegotarê de dixwazim bibêjim ku 
kovar û rojnameyên Kurdî yên sirgûnê roleke mezin 
lîstine di hişyarkirina hestên netewî de, ne tenê li 
dervî welat, belê di hundirê welat de jî, ji ber ku 
rojnamevan û nivîskarê Kurd ta bi siyasetmedarê 
Kurd nikarîbû û nikarin xwe ji welat bi dûr bixin. 

Tevî ku li dervî welat dijîn jî, lê hiş û ramanên wan bi 
ser welat û welatiyên wan ve ye, ji ber vê yekê, mirov 
dikare bibêje ku ew ji welatê xwe nehatine cudakirin 
û ji ber ku nehatine cudakirin, tev nivîsandin û 
afirandinên wan li ser welat û welatiyên wan in. 

Ma wê çilo rola wan di hişyarkirina gelê wan de ne 
berz û mezin be û karê wan ne cihê pesin û spasiyê be 
? 

Sed silav li giyanê wan rojnamevanên Kurd be, ewên 
ku ji sifir destpêkirin û bingehê rojnamevaniya Kurdî 
ji me re danîn ku îro bi saya wê xebat û bizava wan 
em jî wek gelê cîhanê xwedî çapemenîn e. 





Xatirê te... 


Ji bo evîna me ez vê helbesta dawî 
dinivîsim 

Ez dixwazim bi vê helbestê te bîr 
bikim 

Dibêjin ku tu dibî rêwî 
Bê gûman ez ê jî bibim sêwî 

Dixwazim çend hêsrên çavan 
birijînim 

Mixabin nikarim bigtim 

Li min wisa nenêre 
Mesekine here 

Edî ne ji min hez bike ne jî min 
bifikire 

Tu dizanî... 

Wateye evînê te bi min dafêm 
kirin 

Bi gotinekî te reng da jiyana min 
Niha jî tu diçî 

Lê bizanibe! Ez dibim nîvkuştî 
Tu dizanî... 

Dilê min ji min xeyidiye 
Ji bo te deriyê xwe vekiriye 
Xuya dike ku bi hêvîye 

Ez newêrim jêre rastiye bêjim 
Ji ber ku ez dilê xwe nasdikim 

Bilafêm neke ku êdî tu jê hez nakî 
Ji xwe bê hebûna te xwîn vedirşe 

Naxwazim dilê min bibihîse 
Ji ber ku ji wendabûna te pirr 
ditirse 

Bizanibe ku... 

Min ji te hezkir 
Ez ji te hez dikim 
Ez ê ji te hez bikim 

Xatirê te... 

Samedi 

helbestenkurdi.com 








Tifaq bi rejima piştevanê 

terorizmê re qedexe ye! 






Duheftînameyek siyasî, civakî, çandî û hunerî ye 
Ku Partiya Demokrat a Kurdistana îranê diweşîne 

www.kurdistanmedia.com/kurdi 

Navenda bingehîn ya xebata Agirî li Kurdistanê ye. 
Navnîşana derveyî welat: 

AFKB.P. 102- 75623 ParisCEDEX 13 -FRANCE 
E - Mail: agiri2003@hotmail.com 
agiri2003@gmail.com, rojnamaagiri@gmail.com 

Urmiye, devera Mirgewer, 
gundê Çiryawa 


" Rûyê min yê hatî dizîn" 

Perde li ser cinayetek rejîmê hilda 


20 hezar ceza ji bo kesên ku seyan 
siwarî tirombêlên xwe dikin!!! 



NEDASOLTANI 

Mein gestohlenes 

Gesicht 


Die Geschichte einer 
dramatischen Verwechslung 


Uber Facebook ging ihr Foto um die Welt. 
Und brachte die iranerin Neda Soltani 
in Lebensgefahr. 


Nida Aqa Soltan ku hate kuştin û Nida Soltanî jî ku heya niha zindî ye, 
her niha jî di rojevê de ne. Her du jî girêdayî bûyerekî ne, ku vedigere bo 
xwenîşandanên sala 1388 a Rojî li îranê de. 


Dema ku Nida Aqa Soltan li meşên nerazîbûnê li sala 2009'an li 
Tehranê de hate kuştin, wêneyên Nida Soltanî li medyayan de hate 
bilavkirin. Rejîma îranê jî dixwast bi hevpeyvîna di gel endamên malbata 
Nida Soltanî û bilavkirina wêneyên wê, nûçeya kuştina Nida Aqa Soltan 
direv derxîne. 


Nida Soltanî ku niha li derveyî welat dijî, derbarê vê bûyerê di pirtûka 
xwe de weha dibêje: 

"Li sala 2009'an dema ku nûçeya kuştina min di gel wêneyên min yên 
Facebookê li piraniya ragehandinên cîhanê de bilav bû, ez mat û 
heyrîmayî mam, jiber ku di şevekê de ez bûme berjeng û sembola 
şoreşekê. Di demekê de ku tu rolê min li wan meşên nerazîbûnê de 
tunebû. Piştî vê ku hêzên rejîmê gef li min xwarin ku ez hevpeyvînê bi 
medyayên wan re pêk bînim, li sala 2010'an de min xwe gihande welatê 
Alman û li wir min daxwaza penaberiyê kir. Wêneyê min zêdetir ji salekê 
di cihê wêneyê Nida Aqa Soltan hate bilavkirin, lewra min navê pirtûka 
xwe danî" Rûyê min yê hatî dizîn". 

Ew pirtûk roja 16'ê Gulanê kete bazarê û dengvedanekî zaf hebû û 
rojnameya Birîtanyayî ya Taymz jî hevpeyvînek pêre pêk anî. 


Fermanderê 
hêza Întizamî a 
îranê, serdar 
Îsmaîl Ehmedî 
Moqedem 
ragihand: Yên 
ku Seyan 
siwarê 
tirombêlên 
xwe bikin, wê 
bi tundî bên 
cezakirin. 
Cezaya han 20 
hezar tûmenî ji 
xwe digre. 











































